Gruvonds in veld gemaak | Maroela Media
Gruvonds in veld gemaak
Die geskende liggaam van 'n man in sy 40's is Maandagmiddag in 'n veld buite Polokwane in Limpopo gevind.
"Die polisie het 'n wenk van die publiek ontvang dat 'n liggaam in 'n veld in die Onverwacht-omgewing, 'n paar kilometer buite Polokwane, gestort is," het lt.kol. Moatshe Ngoepe, provinsiale polisiewoordvoerder Dinsdag gesê.
"Die polisie het daar op die erg geskende liggaam van 'n man in sy 40's afgekom. 'n Paar van sy liggaamsdele is verwyder."
Volgens Ngoepe is die motief vir die moord onbekend, maar die moontlikheid dat dit 'n rituele moord is, kan nie uitgesluit word nie. Die man het geen vorm van identiteit aan hom gehad nie.
Die polisie ondersoek 'n saak van moord. Niemand is nog in verband met die voorval in hegtenis geneem nie en 'n volskaalse ondersoek is van stapel gestuur.
Wag hou kop tydens gepoogde transitorooftog
PE-bejaarde met hamer aangeval
Is daar nog iets oor om te se behalwe Condolences with the family?
ja behalwe dat in hierdie polities korrek oordrewe land sal die SAPD nie eers vermeld van watter ras die persoon is nie behalwe dat hy +/- 40 jaar is! Ek is seker daarvan dat iendien iemand vermis word, dit tog nuttig sal wees.
Soms is ek verstom as verslaggewers meld wat beskuldiges aangehad het met hul hofverskyning. Wat op aarde maak dit saak? In hierdie tipe beriggewing kon ras nuttig wees maar nou ja, liewer stilbly as in die moeilikheid land.